Eskom-tariewe: Talle verwerp verhogings | Nuus24
Eskom-tariewe: Talle verwerp verhogings 2013-01-25 16:31
Johannesburg – Eskom se voorgestelde tariefverhogings is deur die vakbondfederasie Cosatu, verskeie maatskappye en die landbousektor in Mpumalanga verwerp.Dit kom nadat die nasionale energiereguleer, Nersa, se openbare sittings vroeër in Mbombela in dié provinsie gehou is. Die SABC berig die vakverbond in die provinsie sê die verhogings sal ‘n negatiewe impak op armes hê en ook bydra tot die werkende klas se werksverliese. Intussen het Fidel Mlombo, provinsiale sekretaris van Cosatu, ‘n beroep op Nersa gedoen om die kragverskaffer se aansoek om tariefverhogings van die hand te wys.“Cosatu is teen hierdie verhoging van 16% gekant; ons het in werklikheid hierheen gekom om te pleit en te eis dat Nersa ‘n einde bring aan hierdie prysverhoging en Eskom se aansoek ignoreer.” Volg Nuus24 op Twitter Lees meer oor: eskom | elektrisiteit VOLGENDE OP NUUS24X